wickkiey/tamil-wikipedia-chunked huggingface dataset:
# என்னருகில் நீ இருந்தால்

## கதைச்சுருக்கம்

பரத் என்பவன் பரத்வாஜ் என்னும் பாரம்பரியப் பணக்காரக் குடும்பத்தைச் சேர்ந்தவன் ஆவான். அவன் ஷர்மிளா என்ற ஏழைப்பெண்ணைக் காதலித்து தன் குடும்பத்தின் விருப்பத்திற்கு எதிராக அவளை மணந்தும் கொண்டான். இதனால் பரத்தின் தாத்தா கோபமடைந்து அவர்கள் இருவரையும் வெறுக்க ஆரம்பித்தார்.  
இரண்டு வருடங்கள் சென்றன. ஆனால் தாத்தாவின் கோபம் சற்றும் குறையவில்லை. மேலும் அவர் பரத்-ஷர்மிளா ஆகிய இருவரையும் குடும்பத்தை விட்டுப் பிரிந்து அமெரிக்கா சென்று நிரந்தரமாகத் தங்கிவிடும்படி கூறுகிறார். இதனால் அவர்கள் வருத்தமடைந்தனர். பிறகு ஷர்மிளா கர்ப்பமாக இருப்பதை அறிந்தவுடன் தாத்தா தன் மனதை மாற்றிக்கொண்டார். இதனால் பரத்-ஷர்மிளா தம்பதியினர் மிகவும் மகிழ்ச்சி அடைந்தனர்.  
ஆனால் அவர்களின் மகிழ்ச்சி வெகு நாட்கள் நீடிக்கவில்லை. ஒருநாள் மாடிப்படியில் இருந்து தவறி விழுந்ததால் ஷர்மிளாவின் கரு கலைந்து விடுகிறது. மேலும் அவர் கருப்பை பாதிக்கப்பட்டு விட்டதால் இனி அவர் கருத்தரிக்க வாய்ப்பில்லை என்று மருத்துவர் கூறிவிடுகிறார். ஆனால் வாடகைத்தாய் மூலம் குழந்தை பெற்றுக்கொள்ளலாம் என்று பரத்தின் அத்தை ஷில்பா அறிவுறுத்தினார். அதற்கு இருவரும் சம்மதித்தனர். மேலும் இந்த முடிவை குடும்பத்தினருக்குத் தெரியாமல் மறைத்து வந்தனர். இதனால் ஷர்மிளா கர்ப்பமாக இருப்பதாகவே அனைவரும் நினைத்து வந்தனர்.  
பரத் டெனி என்ற ஏழைப்பெண்ணைப் பார்க்கிறான். அவள் அமெரிக்காவில் வாழ வேண்டும் என்ற கனவோடு இருப்பவள். அதற்கான பணத்தைத் தாம் தருவதாகக் கூறி பரத் அவளிடம் ஒப்பந்தம் செய்கிறான். இவ்வாறு பரத்-ஷர்மிளா தம்பதியின் குழந்தையைப் பணத்திற்காக வயிற்றில் சுமக்கும் வாடகைத்தாயாக மாறினார் டெனி.  
ஷர்மிளாவின் தங்கை என்று பொய் கூறி டெனி பரத்வாஜ் வீட்டில் தங்குகிறார். அவரை பரத்-ஷர்மிளா தம்பதியினர் மிகுந்த அக்கறையோடு கவனித்துக் கொண்டனர். டெனியை ரோகிணி மற்றும் அவரது மகள் ஸ்ரீஜாவிற்குப் பிடிக்கவில்லை. இதனால் அவளை வீட்டை விட்டு துரத்த திட்டம் தீட்டினர். ஆனால் அது தோல்வியில் முடிந்தது.  
அமெரிக்காவில் இருந்த பரத்தின் தம்பி அமர், பரத்வாஜ் வீட்டிற்கு வருகிறார். பிறகு டெனியைக் காதலிக்கவும் ஆரம்பிக்கிறார். ஆனால் டெனிக்கோ அவன் மீது காதல் வரவில்லை. இருப்பினும் அவனை மணந்து கொண்டால் தம் அமெரிக்கா கனவு எளிதில் நிறைவேறும் என்பதால் அவர் திருமணத்திற்கு சம்மதித்தார்.  
டெனி தன்னை அறியாமல் பரத்தை காதலிக்கத் தொடங்கினார். இதை அறிந்த பரத் தம் நட்பிற்கு காதல் சாயம் பூச வேண்டாம் என்று டெனியிடம் அறிவுறுத்தினார். திருமணத்தின் போது ஹோமப் புகையால் டெனி மயக்கம் அடைந்தாள். அப்போது அங்கு இருந்த மருத்துவர் ஒருவர் அவரை சோதித்து விட்டு அவர் கர்ப்பமாக இருப்பதாகக் கூறுகிறார். இதனால் அனைவரும் அதிர்ச்சி அடைந்தனர்.  
பிறகு பரத் அனைவரின் முன்பும் டெனி வாடகைத்தாய் என்ற உண்மையைக் கூறிவிடுகிறார். இதைக் கேட்ட அனைவரும் அதிர்ச்சி அடைந்தனர். தாத்தாவின் வேண்டுகோளை ஏற்ற அமர் டெனியுடன் தமக்கு இனி எந்த சம்மந்தமும் இல்லை என்று கூறிவிட்டு அமெரிக்கா செல்கிறார். ஆனால் பரத்-ஷர்மிளா இருவரும் டெனியைக் கைவிட விரும்பவில்லை. இதனால் கோபமடைந்த பரத்தின் தாத்தா அவர்கள் மூவரையும் பரத்வாஜ் வீட்டை விட்டு உடனே வெளியேறுமாறு கூறுகிறார். மேலும் அவர்களுடன் பரத்வாஜ் குடும்பத்துடன் இனி எந்த உறவும் இல்லை என்றும் கூறுகிறார். இதனால் மூவரும் மிகுந்த கவலை அடைந்தனர். பிறகு டெனியின் யோசனைப்படி மூவரும் பரத்வாஜ் வீட்டை ஒட்டியுள்ள புற வீட்டில் தங்குகின்றனர்.
# என்னருகில் நீ இருந்தால்

## கதாபாத்திரங்கள்

### முக்கியக் கதாபாத்திரங்கள்

- சித்தார்த் சுக்லா → ரோஹன் கந்தோட்ரா - பரத் பரத்வாஜ்
- ரஷ்மி தேசாய்- ஷர்மிளா பரத் பரத்வாஜ்
- ஜாஸ்மின் பசின்- டெனி
# என்னருகில் நீ இருந்தால்

## கதாபாத்திரங்கள்

### துணை கதாபாத்திரங்கள்

- தேஜ் சப்ரு- புருஷோத்தமன் பரத்வாஜ் (பரத்தின் தாத்தா)
- டோலி மின்ஹாஸ்- அம்பிகா புருஷோத்தமன் பரத்வாஜ் (பரத்தின் பாட்டி)
- குனல் வெர்மா- அமர் (பரத்தின் நண்பன்)
- சச்சின் பாரிக்- ராம்நாத் பரத்வாஜ் (பரத்தின் தந்தை)
- வைஷ்ணவி மஹந்த்- இந்து ராம்நாத் பரத்வாஜ் (பரத்தின் தாய்)
- கவுரி அகர்வால்- ஜானகி பரத்வாஜ் (இந்துவின் மகள்)
- ஊர்வசி உபத்யய்- ரோகிணி பரத்வாஜ் (இந்துவின் அக்கா)
- ஹிமானி ஷர்மா- ஸ்ரீஜா பரத்வாஜ் (ரோகிணியின் மகள்)
- கரண் கோத்வானி- சுகு பரத்வாஜ் (ரோகிணியின் மகன்)
- பூஜா சிங்- பூரணி சுகு பரத்வாஜ் (சுகுவின் மனைவி)
- க்யாதி கேஷ்வானி- டாக்டர் ஷில்பா குமார் (இந்துவின் மகள்)
- ஜிக்னேஷ் ஜோஷி- டாக்டர் பரத்குமார் (ஷில்பாவின் கணவர்)
- மயங்க் அரோரா- ரஞ்சித் (ஜானகியின் வருங்கால கணவர்)
# என்னருகில் நீ இருந்தால்

## விருதுகள் மற்றும் பரிந்துரைகள்

### கலர்ஸ் கோல்டன் பெடல் விருதுகள்

| முடிவு |  |  |
| --- | --- | --- |
| 2017 | பிடித்த ஜோடி | சித்தார்த் சுக்லா-ரஷமி தேசாய் |
| 2017 | சிறந்த திறமையான நடிப்பு | ஜாஸ்மின் பாசின் |
| 2017 | சிறந்த ஒளிப்பதிவாளர் | சுனில் கோடியான் |
# என்னருகில் நீ இருந்தால்

## மறுஒளிபரப்பு

இது திங்கள் முதல் வெள்ளி வரை நண்பகல் 12 மணிக்கு மறுஒளிபரப்பும் சனிக்கிழமை இரவு 8 மணிக்கு வார தொகுப்பாகவும் ஒளிபரப்பானது.
# தலைகீழ் வகுப்பறை

**தலைகீழ் வகுப்பறை** அல்லது **மறுபுறம் திருப்பப்பட்ட வகுப்பறை** (**Flipped classroom**) என்பது ஒரு மாற்று கற்பித்தல் முறையாகும். இது பாரம்பரிய கற்றல் சூழலை மாற்றி, பெரும்பாலும் வகுப்பறைக்கு வெளியே, யூடியூப் போன்ற ஆன்லைன் ஊடகத்தில் உள்ளடக்கத்தை வழங்கி மாணவர்களை வேகத்துக்கு ஏற்ப வீட்டிலிருந்தே பார்த்து கற்று வகுப்பறையில் விவாதித்து புரிந்துகொள்ளும் ஒரு கற்றல் முறை ஆகும். மாணவர்களுக்கு அறிவியல், கணிதம் போன்ற பாடங்களை 5 முதல் 10 நிமிடங்கள் கொண்ட சிறுசிறு காணொளிகளாக்கு யூ டியூபில் பதிவேற்றம் செய்வர். அதை மாணவர்கள் வீட்டில் அமர்ந்து ஓய்வான நேரத்தில் பார்க்கவேண்டும். இதனால் அவரவர் கற்கும் வேகத்துக்கு ஏற்ப நிறுத்தி நிறுத்தி பார்க்க இயலும். அடுத்து வரும் நாட்களில் தொடர்ந்து வகுப்பறையில் ஆசிரியரின் வழிகாட்டுதல்கலோடு தகவல்கள்மீது உரையாடல்களில் ஈடுபடுவர்.  
ஆசிரியர்கள் வழிகாட்டலில் நடக்கும் உரையாடலில் மாணவர்களின் கேள்விகளுக்கு ஆசிரியர் நேரடியாக விடைகொடுத்து அதன்வழியாக கற்பிக்கப்படுகிறது. ஆனால் பாரம்பரிய நடைமுறையிலான வகுப்பறைகளில், குறிப்பிட்ட பாடங்கள் சொற்பொழிவு பாணியில் ஆசிரியரால் விளக்குவதில் கவனம் செலுத்தப்படுகிறது. வகுப்பு விவாதங்கள் வழக்கமாக ஆசிரியரை மையமாகக் கொண்டவையாகவும், உரையாடலின் ஓட்டமானது ஆசிரியரால் கட்டுப்படுத்தப்படும் வகையில் இருக்கும். தலைகீழ் வகுப்பறையைப் பொறுத்தவரை, மாணவர்கள் படிக்கவேண்டிய பாடங்களை மாணவர்கள் பள்ளிக்கு வெளியே ஈடுபாட்டுடன் படிக்கும் விதத்தில் ஊக்குவிக்கப்படுகின்றனர்.  
தலைகீழ் வகுப்பறையைக் கண்டுபிடித்தவர்கள் அமெரிக்க பள்ளி ஆசிரியர்களான ஜோனதன் பெர்க்மேன், ஆரன் சாம்ஸ் ஆகியோராவர். விரைவாக பாடம் நடத்தும் ஆசிரியரின் வேகத்தோடு முடியாமல் தடுமாறும் மாணவர்களுக்கும், கலை மற்றும் விளையாட்டு போன்ற துறைகளில் ஈடுபட்டு அதனால் வகுப்புக்கு அடிக்கடி வர முடியாமல் போகும் மாணவர்களுக்கும் என்ன செய்யலாம் என யோசித்து உருவாக்கிய ஒரு வகுப்பறை முறை இது ஆகும்.
# லிப்ஸ்டிக் அண்டர் மை புர்கா

***லிப்ஸ்டிக் அண்டர் மை புர்கா*** (***Lipstick Under My Burkha***) என்பது 2017 ஆண்டைய இந்தியத் திரைப்படமாகும். இதை எழுதி இயக்கியவர் ஆலங்கிரிதா ஸ்ரீவாஸ்தவா படத்தை தயாரித்தவர் பிரகாஷ் ஜா. இப்படத்தில் கொங்கண சென் ஷர்மா, ரத்னா பாதக், ஆஹானா குமாரா, பிளபீட்டா போர்த்தகரூர் ஆகியோர் முன்னணி பாத்திரங்களிலும், இவர்களுடன் சுஷந்த் சிங், விக்ரன் மஸ்ஸி, ஷஷாங்க் அரோரா, வைபவ் தத்வாவாடி, ஜகத் சிங் சோலங்கி ஆகியோரும் நடித்துள்ளனர். படத்தின் முதல் முன்னோட்டம் 2016 அக்டோபர் 14 அன்று வெளியிடப்பட்டது. இந்த படம் டோக்கியோ மற்றும் மும்பை திரைப்பட விழாக்களில் திரையிடப்பட்டது, அங்கு ஸ்பிரிட் ஆஃப் ஆசியா பரிசு மற்றும் பாலின சமத்துவத்தின் சிறந்த திரைப்படத்திற்கான ஆக்ஸ்பாம் விருது ஆகியவற்றை வென்றது. இந்தத் திரைப்படம் பாக்ஸ் ஆபிஸில் விமர்சன ரீதியாகவும், வணிக ரீதியாகவும் வெற்றி பெற்றது.
# லிப்ஸ்டிக் அண்டர் மை புர்கா

## கதை

ஜீன்ஸ் ஆடை அணிந்து சுதந்திரமாக வாழும் ஆசை கொண்ட இஸ்லாமியப் பெண் ஒருவர், அனுதினமும் புர்கா தைப்பதிலேயே தனது பருவத்தைக் கழிக்க நேர்கிறது. விரும்பிய காதலனை மணக்க முடியாமல் தாய் செய்துவைத்த திருமணத்துக்கு ஆளாகும் பெண் ஒருவர், தனது சமூக மரபுக்கெதிரான தன் எதிர்ப்பைக் காட்டுகிறார். திருமண நிச்சயதார்த்தன்றே தன் காதலனுடன் உறவுகொள்கிறார். மற்றொரு மணமான இஸ்லாமியப் பெண்ணோ பணியிடத்தில் திறம்படச் செயலாற்றுகிறாள்; படுக்கையிலோ அவளை உறவுகொள்வதற்கான இயந்திரம் போல் பயன்படுத்துகிறான் கணவன். 50 வயதைக் கடந்த மற்றொரு பெண் தனது பெயரைக் கூட மறக்கும் அளவுக்குப் புற உலகினரால் நடத்தப்படுகிறார். தனக்கு நீச்சல் கற்றுத்தரும் இளைஞனிடம் மேற்கொள்ளும் தொலைபேசி உரையாடல் வழியே புதியதொரு உலகத்தைத் தரிசிக்கிறார்.  
இந்த நால்வரையும் அவர்களைக் குற்றம் சுமத்த எந்தத் தகுதியுமற்ற ஆண்கள் அற்பக் காரணங்களுக்காகக் குற்றப்படுத்துகிறார்கள். பெண்களின் எந்தக் கனவையும் புரிந்துகொள்ளாத ஆண்கள், இதற்கெல்லாம் தகுதியற்றவர்கள் என்கிறார் இயக்குநர்.
# வலயத்தட்டு

**வலயத்தட்டு** (*Zone plate*) என்பது ஒளியை அல்லது அலைப் பண்பு கொண்டவற்றை குவிக்கும் தன்மையுடையது.
வில்லைகள் மற்றும் வளைந்த ஆடிகள் போல் ஒளியை எதிரொளிக்கவோ விலகலடையவோசெய்யாமல்,
வலயத்தட்டுகள் ஒளியை விளிம்பு விளைவு
அடையச் செய்கிறது. அகஸ்டீன்-ஜீன் ஃபிரெனெல் வலயத்தட்டுகளை ஆய்வு செய்ததால் இவை ஃபிரெனெல் வலயத்தட்டுகள் என அழைக்கப்படுகிறது. வலயத்தட்டுகளின் குவிக்கும் தன்மை அராகோ புள்ளியின் (Arago spot) தொலைவை நீட்டிப்பதில் உள்ளது. ஒளிபுகா தகட்டில் ஏற்படும் விளிம்பு விளைவால் ஏற்படுகிறது.  
வலயத்தட்டு என்பது ஆரைப்போக்கில் சமச்சீரான வளையங்களை கொண்டுள்ளது. இவை ஃபிரெனெல் வலையங்கள் எனப்படுகிறது.
அடுத்தடுத்த வலையங்கள் ஒளி புகும் மற்றும் ஒளி புகா தன்மையைப் பெற்றிருக்கும். கோணல் அடைந்த (Diffracted) ஒளிகுறுக்கீட்டு விளைவுக்குட்பட்டு, குறிப்பிட்ட இடத்தில் குவிந்து, பிம்பத்தை உருவாக்குமாறு வலையங்கள் அமைக்கப்பட்டிருக்கும்.
# வலயத்தட்டு

## வடிவமைப்பு மற்றும் உற்பத்தி

குவியத்தில் ஆக்கச்சார்பு குறுக்கீட்டைப் பெற, வலையங்கள் ஒளி புகா தன்மையிலிருந்து ஒளி புகும் தன்மைக்கு மாற வேண்டிய ஆரங்களின் அளவு
: <math>r_n = \sqrt{n \lambda f + \frac{n^2\lambda^2}{4}}</math>
இதில் *n* என்பது முழு எண், λ என்பது ஒளியின் அலைநீளம், *f* என்பது வலயத்தட்டின் மையத்திற்கும் குவியத்திற்கும் இடைப்பட்ட தூரமாகும். குவிய தூரத்தை விட வலயத்தட்டு சிறிதாக இருக்கும்.
: <math>r_{n} \simeq \sqrt{n f \lambda} </math>.
தட்டுகள் பல வலையங்களைக் கொண்டுள்ளது. ஈற்று வலயத்தின் ஆரம் r N தெரிந்தால், குவிய தூரத்தை கணக்கிடலாம். அதன் அகலம்Δ rN
: <math>f = \frac{2 r_{N} \Delta r_{N}}{\lambda} </math>
குவியதூர எல்லைக்குள், ஒவ்வொரு வலயத்தின் பரப்பும் சமம். ஏனெனில் மையத்திலிருந்து விலகிச் செல்லச் செல்ல அவற்றின் அகலம் குறைந்து கொண்டே செல்கிறது. அதிக பட்ச பிரிதிறனை(resolution) குறைந்தபட்ச அகலம் கொண்ட வலயங்களே உருவாக்க இயலும்.
: <math>\frac{\Delta l}{\Delta r_{N}} = 1.22</math>
இதன் காரணமாக, பிம்பத்தை உருவாக்க வேண்டிய பொருளின் அளவு வரையறுக்கப்படுகிறது, Δl, மிகச் சிறிய வலயங்களின்எந்த அளவு தெளிவான பிம்பங்களை உருவாக்க இயலும் என்பதும் வரையறுக்கப்படுகிறது.  
வலயத்தட்டுகள், அச்சுகலையின்மூலம் அதிகம்தயாரிக்கப்படுகிறது. அச்சுகலையில்தொழினுட்பம்அதிகரித்து
விட்டதால் வலயத்தட்டை உருவாக்கும் தொழிற்நுட்பமும் வளர்ந்துள்ளது.
# வலயத்தட்டு

## வடிவமைப்பு மற்றும் உற்பத்தி

### தொடர் வலயத்தட்டுகள்

பொதுவான வில்லைகளைப் போலல்லாமல், இருமத் தன்மை கொண்ட வலையத் தட்டுகளில் ஒற்றைப்படை பின்னங்களைக்(f/3, f/5, f/7, etc.) கொண்ட பகுதிகள் அதிக ஒளிச் செறிவைப் பெற்றிருக்கும்.  
வலையத் தட்டுகளின் ஒளி புகாத்தன்மை, சைன் அளவில் சீராக மாறுவதால், முடிவில் ஏற்படும் விளிம்பு விளைவால், ஒரேகுவியத்தில் குவியுமாறு செய்யப்படுகிறது. இவ்வகை வலையத்தட்டுகள், முப்பரிமாண ஒளிப்படவியலில் பயன்படும் ஒருங்குவில்லைக்கு (converging lens) சமமானது.  
சீரான வலையத் தட்டில் ஒளிபுகாவியல்பு அல்லது ஒளிபுகும்வியல்பு ஏற்படும் புள்ளியானது, கீழ்க்கண்ட இடத்தில் உருவாகிறது.
: <math>\frac {1 \pm \cos(kr^2)}{2}\,</math>
இதில் <math>r</math> தட்டின் மையத்திலிருந்துள்ள தூரத்தை குறிக்கிறது. <math>k</math> தட்டின் அளவை நிர்ணயிக்கும் காரணியாகும்.  
இருமத் தன்மை கொண்ட வலையத் தட்டுகளும் இதே சமன்பாட்டை பயன்படுத்துகிறது. ஆனால் அவற்றின் குறி மட்டும் மாறுபடுகிறது.
: <math>\frac{1 \pm \sgn(\cos(kr^2))}{2}\,</math>
# வலயத்தட்டு

## பயன்கள்

### இயற்பியல்

மின்காந்த நிழற்பட்டையின்கண்ணுக்குப்புலனாகும்பகுதியைத்தாண்டியுள்ளபல்வேறு அலைநீளங்கள், கண்ணாடியில் செய்யப்பட்ட வில்லைகளுக்கு ஒளி புகும் தன்மையை கொடுப்பதில்லை. ஒன்றை விட அதிகமான ஒளிவிலகல் குறிப்பெண் கொண்ட பொருட்கள் இல்லை.
எக்சு-கதிர்கள், கண்ணாடி போன்ற பொருட்களால் மிகக் குறைந்த அளவே ஒளி விலகல் அடையச் செய்யப்படுகிறது. இவற்றை குவிக்க வேறு தொழிற்நுட்பத்தை பயன்கடுத்த வேண்டியுள்ளது.வலையத்தட்டுகளை உருவாக்கப் பயன்படும் பொருட்கள் ஒளிபுகும்தன்மையுடன்இருக்கவேண்டியதில்லை, இவை எளிதில் ஒளிவிலகலை ஏற்படுத்துகிறது, அனைத்து வகை நிறமாலைகளுக்கும் இவற்றை உருவாக்குவதும் எளிது.ஒரேவலையத்தட்டு பல்வேறு அலை நீளங்களுக்கு வெவ்வேறு குவியங்களைக் கொண்டது. தகுந்த வடிகட்டிகளைப் (filter) பயன்படுத்துவதன் மூலம் தேவையான அலை நீளங்களைகுவிக்கஇயலும்.  
ஒலி அலைகள், குவாண்டம் இயங்கியலிலுள்ள பருப்பொருள் அலைகள், நியூத்திரன்கள் மற்றும் ஈலியம் அணுக்கள் ஆகியவற்றை குவிக்க வலையத்தட்டுகள் பயன்படுகிறது.
# வலயத்தட்டு

## பயன்கள்

### ஒளிப்படக்கலை

ஒளிப்படக்கலையில் வில்லை அல்லது ஊசித்துளை காமராவிற்கு பதிலாக வலையத் தட்டுகள் பயன்படுத்தப்படுகிறது. ஊசித்துளை காமராவைவிடதெளிவானபடங்களை வலையத் தட்டுகளால்உருவாக்கஇயலும். வலையதட்டுகளின் குவிய விகிதம் சிறப்பாக உள்ளதால், ஊசித்துளை காமராவை விட வெளிப்பாடு (ஒளிப்படவியல்) குறைவாகவே தேவைப்படுகிறது.
# வலயத்தட்டு

## பயன்கள்

### துப்பாக்கிப் பார்வைக் கண்ணாடிகள்

மிக விலையுயர்ந்த ஒளிக் கண்ணாடிகளைப்போல் குறைந்த விலையுள்ள வலையத்தட்டுகள்செயல்படுகின்றன.
# வலயத்தட்டு

## பயன்கள்

### வில்லைகள்

ஒரே குவியம் கொண்ட பிம்பங்களை உருவாக்கும் வில்லைகளாக சைன் வடிவத் தன்மை கொண்ட வலையத்தட்டை பயன்படுத்த இயலும்.
# வலயத்தட்டு

## பயன்கள்

### மென்பொருள் சரிபார்ப்பு

வலையத்தட்டு உருவாக்கும் பிம்பங்களைக் கொண்டு பிட்டு அமைவு( bitmap)ஆதாரங்களை சரிபார்க்க இயலும்.கீழ்க்கண்ட படிமுறைத் தீர்வுகளை (algorithms) பரிசோதிக்க பயன்படுகிறது.
- பிம்ப இடைக்கணிப்புமற்றும் பிம்ப மறுபதக்கூறு எடுத்தல்;
- பட வடிகட்டுதல்.
பொதுவள வலையத்தட்டு,பிம்பஇயற்றியும்உள்ளது .
# வலயத்தட்டு

## மேலும் பார்க்க

- பிரெனெல் வில்லை
# ஐரோப்பிய எக்சு - கதிர் கட்டுறா எலத்திரான் சீரொளி

**ஐரோப்பாவின் X - கதிர் கட்டுறா எலத்திரான் சீரொளி (European X-ray free-electron laser** (**European XFEL**) என்பது 2017 ஆம் ஆண்டில் நிலைபெற்ற ஒரு எக்சு-கதிர் ஆய்வு சீரொளி ஆகும். இந்த புதிய வகை சீரொளியானது மே 2017 இல் முதன் முதலாக உற்பத்தி செய்யப்பட்டது. இத்தகு வசதிமிக்க சீரொளியானது பயனர் செயல்பாட்டுக்கு செப்டம்பர் 2017 முதல் வந்துள்ளது. கீழே குறிக்கப்பட்டுள்ள 11 நாடுகள் (டென்மார்க், பிரான்சு, ஜெர்மனி, அங்கேரி, இத்தாலி, போலந்து, உருசியா, சிலோவாக்கியா, எசுப்பானியா, சுவீடன், சுவிட்சர்லாந்து மற்றும் ஐக்கிய இராச்சியம்) பங்கேற்கும் இந்த சர்வதேச அளவிலான திட்டமானது ஜெர்மனி நாட்டில் ஆம்பர்க் மற்றும் இச்லெசுவிக்-ஓல்ஸ்டின் என்ற இடத்தில் அமைந்துள்ளது. ஒரு கட்டுறா எலத்திரான் சீரொளியானது எலத்திரான்களை சார்பியல் வேகங்களுக்கு முடுக்கி விடுவதன் மூலமும், சிறப்பு காந்தவியல் அமைப்புகளின் வழியாக ஊடுருவச் செய்வதன் மூலமாகவும், உயர்-அடர்த்தி கொண்ட மின்காந்தக் கதிர்வீச்சுசை உற்பத்தியாக்குகிறது. ஐரோப்பிய எலத்திரான்கள் ஒத்திசைவின் மூலமாக X- கதிர் ஒளியை உற்பத்தி செய்யும் வகையில் கட்டப்பட்டுள்ளது. இதனால் லேசர் ஒளியின் பண்புகளைக் கொண்ட உயர்-அடர்வு X- கதிர் துடிப்புகளை வளைவிக்கின்றன. இவை வழக்கமான சின்க்ரோட்ரோன் ஒளி மூலங்களால் தயாரிக்கப்பட்டதை விட மிகவும் பிரகாசமாக இருக்கும்.
# ஐரோப்பிய எக்சு - கதிர் கட்டுறா எலத்திரான் சீரொளி

## அமைவிடம்

ஐரோப்பிய எக்ஸ்எஃப்இஎல் 3.4 கிலோமீட்டர் (2.1 மைல்) நீளம் கொண்ட சுரங்கப்பாதை யாகும். இது ஆம்பர்கிலுள்ள டி.இ.எஸ்.ஒய் (ஜெர்மன் எலத்திரான் சிங்க்ரோட்ரான்) ஆராய்ச்சி மையத்தின் இடத்திலிருந்து சோதனை நிலையங்கள், ஆய்வகங்கள் மற்றும் நிர்வாக கட்டிடங்கள் அமைந்துள்ள இச்லெசுவிக்-ஓல்ஸ்டின் வரை அமைந்துள்ளது. நிலத்தின் அடியில் 6 முதல் 38 மீ (20 முதல் 125 அடி) வரையான ஆழத்தில் இந்தக் கொள்ளிடம் அமைக்கப்பட்டுள்ளது. இந்த குழாய்க்குள் மீக்கடத்து திறன் கொண்ட நேர்கோட்டு முடுக்கி மற்றும் ஒளிம (photon) அலைக்கற்றைகள் இயக்கத்தில் உள்ளன.
# ஐரோப்பிய எக்சு - கதிர் கட்டுறா எலத்திரான் சீரொளி

## முடுக்கி

எலத்திரான்கள் அல்லது எதிர்மின்னிகள் 2.1 கி.மீ அல்து 1.3 மைல் நீள மீக்கடத்து திறன் கொண்ட ஆர்.எஃப் குழிவுகளைக் கொண்ட நேர்கோட்டு முடுக்கியால் 17.5 GeV வரையான ஆற்றலைக் கொண்டிருக்கும் வகையில் முடுக்குவிக்கப்படுகின்றன. எலத்திரான்கள் பின்னர் அலைநெளியி என அழைக்கப்படும் காந்தங்களின் சிறப்பு வரிசைகளால் ஏற்படுத்தப்பட்ட காந்தப் புலங்கள் வழியாக உட்புகுந்து செல்ல அனுமதிக்கப்படுகின்றன. அங்கு எக்சு-கதிர்களின் வெளிப்பாட்டின் விளைவாக அவை வளைந்து செல்லும் இடைநிலைப் போக்குகளை பின்பற்றுகின்றன. இவற்றின் அலைநீளம் 0.05 முதல் 4.7 நானோமீட்டர் வரை இருக்கின்றன.  
சோதனைநிலையிலான ஒளிமக் கற்றைகள் தனித்தன்மை வாய்ந்த உயர் அடர்வு, முன்பின் ஒத்திணக்கம் கொண்ட மற்றும் நேர அமைப்பினைக் கொண்ட, இயற்பியல், வேதியியல், பொருளறிவியல், உயிரியல் மற்றும் நானோதொழில்நுட்பம் போன்ற பல்வேறு துறைகளில் அறிவியல் முறையிலான பரிசோதனைகளை நடத்திட ஏதுவான சூழலை உருவாக்குகின்றன.
# ஜியார்ஜ் கேலார்ட் சிம்ப்சன்

**ஜியார்ஜ் கேலார்ட் சிம்ப்சன்** (George Gaylord Simpson 16 சூன் 1902–6 அக்டொபர் 1984) அமெரிக்காவைச் சேர்ந்த தொல்லுயிர் ஆராய்ச்சியாளர். கூர்தலறக் கொள்கையை வளர்த்தெடுப்பதிலும் மேம்படுத்துவதிலும் இவருடைய பங்களிப்புகள் குறிப்பிடத்தக்கவை என மதிக்கப்படுகின்றன. அழிந்து போன உயிரினங்கள் மற்றும் கண்டம் விட்டுக் கண்டம் குடியேறும் விலங்கினங்கள் பற்றியும் ஆய்ந்து எழுதியுள்ளார்.
# ஜியார்ஜ் கேலார்ட் சிம்ப்சன்

## வாழ்க்கைக் குறிப்புகள்

சிம்ப்சன் 1926 இல் யேல் பல்கலைக்கழகத்தில் படித்துப் பாலுட்டி விலங்குகளின் கூர்தலற வளர்ச்சியைப் பற்றி ஆய்வு செய்து முனைவர் பட்டம் பெற்றார். பின்னர் கொலம்பியா பல்கலைக்கழகத்தில் விலங்கியல் பேராசிரியராக இருந்தார். 1945 முதல் 1959 வரை அமெரிக்கன் இயற்கை வரலாற்று அருங்காட்சியகத்தில் தொல்லுயிர் பிரிவின் காப்பாளராக இருந்தார். 1959 முதல் 1970 வரை ஆர்வர்டு பல்கலைக்கழக ஒப்பீட்டு விலங்குகள் அருங்காட்சியகத்தின் காப்பாளராக இருந்தார். 1982 இல் ஓய்வு பெறும் வரை அரிசோனா பல்கலைக் கழகத்தில் புவிஅறிவியல் பேராசிரியராக இருந்தார்.
# தி மேரேஜ் ஆஃப் மரியா பிரௌன்

***தி மேரேஜ் ஆஃப் மரியா பிரௌன் (The Marriage of Maria Braun)*** என்பது 1979 ஆண்டைய மேற்கு ஜெர்மனியத் திரைப்படமாகும். இதை ரெயினர் வெர்னர் ஃபாஸ்பைண்டர் இயக்கியுள்ளார். இப்படத்தில் நாயகி மரியாவாக நடிகை ஹன்னா ஷிகுல்லா நடித்துள்ளார், மரியா மற்றும் இராணுவ வீரர் ஹெர்மானியரின் ஆகியோரின் திருமண வாழ்வு இரண்டாம் உலகப் போர் மற்றும் அவருக்கு போருக்குப் பின் கிடைத்த சிறைத்தண்டனை காரணமாக தொடரவில்லை. இத்திரைப்படம் ஃபாஸ்பைண்டரின் மிகவும் வெற்றிகரமான படைப்புகளில் ஒன்றாகும் மேலும் இது வெளி நாடுகளில் புதிய ஜேர்மனின் திரைப்பட உருவத்தை வடிவமைத்தது.
# தி மேரேஜ் ஆஃப் மரியா பிரௌன்

## கதை

படத்தின் கதை 1943 ஆண்டு ஜெர்மனியில் துவங்குகிறது. கதையின் நாயகி மரியா என்பவளாவாள் இரண்டாம் உலகப் போரின்போது அவளுக்குத் திருமணம் நடக்கிறது. திருமணம் செய்துகொண்ட அவளுடன் அவளுடைய கணவன் அரை நாளும் ஒரு இராவும் மட்டுமே வாழ்ந்துவிட்டு போருக்குச் சென்றுவிடுகிறான். போருக்குச் சென்ற அவனை அவள் தேடிக்கொண்டே இருக்கிறாள். அவன் ஒரு நாளில் திரும்பிவந்துவிடுகிறான். அந்த நாளில் அவள், அந்த மரியா, தனக்குப் பிடித்த காதலனுடன் படுக்கையில் இருக்கிறாள். அவளுடைய வயிற்றில் காதலனின் கருவை சுமந்துகொண்டிருக்கிறாள். காதலனுக்கும் கணவனுக்கும் மோதல் வருகிறது. அவள் காதலனை அடித்துக்கொன்றுவிடுகிறாள். கணவன் பழியேற்றுச் சிறைக்குச் செல்கிறான்.  
இப்போது கணவனைக் காப்பாற்ற வேண்டிய பொறுப்பு அவளுக்கு வருகிறது. ஒரு தொழிலதிபரின் காரியதரிசியாகப் பணியில் சேரும் மரியா, அவரது அன்புப்பிடியில் சிக்கிக்கொள்கிறாள். அவர் அவளை மணந்துகொள்ள விரும்புகிறார். அவளைப் பொறுத்தவரை அவள் கணவனுக்கு மட்டுமே மனதில் இடம் கொடுத்திருக்கிறாள். ஆகவே, மனம்விட்டு தொழிலதிபர் கேட்டும் மணம்புரிய மறுத்துவிடுகிறாள். சிறையிலிருக்கும் கணவனை வெளியே கொண்டுவரப் பாடுபடுகிறாள்.  
சிறையிலிருக்கும் மரியாவின் கணவரைத் தொழிலதிபர் சென்று பார்க்கிறார். மரியாவின் கணவனுக்கும் இந்த உறவு தெரியவருகிறது. சிறையிலிருந்து வெளியே வரும் அவன். மரியாவைவிட்டுப் பிரிந்துசெல்கிறான். சில ஆண்டுகள் கழித்து இருவரும் இணைகிறார்கள். அவள் அதிக மகிழ்ச்சியில் இருக்கிறாள். இதற்கிடையில் தொழிலதிபர், அவரது சொத்தை மரியாவுக்கும் அவளுடைய கணவனுக்கும் எழுதிவைத்துவிட்டு இறந்துவிடுகிறார்.  
அவள் மீண்டும் கணவனுடன் சேர்ந்த அன்று இந்தத் தகவல் அவளுக்குக் கிடைக்கிறது. எரிவாயு அடுப்பில் சிகரெட் பற்றவைக்கும் அவள் எரிவாயு அடுப்பை அடைக்க மறக்கிறாள். எரிவாயு உருளை வெடித்து இருவரும் இறக்கிறார்கள். அடுப்பு தானாக வெடித்ததா அவள் வெடிக்கவைத்தாளா என்று தெளிவாக விளக்கப்படாமல் குழப்பம் ஏற்படும்வகையில் படம் முடிவடைகிறது.
# தமிழ்நாடு அரசு தொழிற்பயிற்சி நிறுவனங்களின் பட்டியல்

பின்வரும் ஒரு **பட்டியலானது தமிழ்நாட்டில்அமைந்துள்ள அரசு தொழில் பயிற்சி நிறுவனங்களாகும்** (*Government Industrial Training Institute*).இது தேசிய தொழில் கல்வி மற்றும் பயிற்சிசபையுடன் இணைக்கப்பட்டுள்ளது.
| 1 | அரசு தொழில் பயற்சி நிறுவனம், பேட்டை, திருநெல்வேலி | பேட்டை | திருநெல்வேலி | 1958 |  |
| --- | --- | --- | --- | --- | --- |
| 2 | அரசு தொழில் பயற்சி நிறுவனம், கோயம்புத்தூர் | கோயம்புத்தூர் | கோயம்புத்தூர் மாவட்டம் | 1990 |  |
| 3 | அரசு தொழில் பயற்சி நிறுவனம்,நாகர்கோவில் | இராசாக்காமங்கலம் | கன்னியாகுமரி மாவட்டம் | 1938 |  |
| 4 | அரசு தொழில் பயற்சி நிறுவனம், ஆண்டிமடம் | ஆண்டிமடம்உடையார்பாளையம் தாலுகா | அரியலூர் மாவட்டம் | 2007 |  |
| 5 | அரசு தொழில் பயற்சி நிறுவனம் (பெண்கள்), நாமக்கல் | நாமக்கல் | நாமக்கல் மாவட்டம் | 1965 | , |
| 6 | அரசு தொழில் பயற்சி நிறுவனம், அரியலூர் | அரியலூர் | அரியலூர் மாவட்டம் | 1954 |  |
| 7 | அரசு தொழில் பயற்சி நிறுவனம், நீடாமங்கலம் | நீடாமங்கலம் | திருவாரூர் மாவட்டம் | 1995 |  |
| 8 | அரசு தொழில் பயற்சி நிறுவனம், அரக்கோணம் | அரக்கோணம் | வேலூர் மாவட்டம் | July 1966 | , |
| 9 | அரசு தொழில் பயற்சி நிறுவனம், தஞ்சாவூர் | தஞ்சாவூர் | தஞ்சாவூர் மாவட்டம் | 1962 |  |
| 10 | அரசு தொழில் பயற்சி நிறுவனம், அம்பாசமுத்திரம் | அம்பாசமுத்திரம் | திருநெல்வேலி மாவட்டம் | 1929 |  |
| 11 | அரசு தொழில் பயற்சி நிறுவனம், ஆண்டிபட்டி | டி.வி ரங்கநாதபுரம் (அஞ்சல்), ஆண்டிப்பட்டி தாலுகா | தேனி மாவட்டம் | 1958 |  |
| 12 | அரசு தொழில் பயற்சி நிறுவனம், பரமக்குடி | பரமக்குடி | Ramanathapuram district | 1990 |  |
| 13 | அரசு தொழில் பயற்சி நிறுவனம், கோயம்புத்தூர் | கோயம்புத்தூர் | கோயம்புத்தூர் மாவட்டம் | 1938 |  |
| 14 | அரசு தொழில் பயற்சி நிறுவனம், பெரம்பலூர் | பெரம்பலூர் | பெரம்பலூர் மாவட்டம் | 2007 |  |
| 15 | அரசு தொழில் பயற்சி நிறுவனம், புதுக்கோட்டை | புதுக்கோட்டை | புதுக்கோட்டை மாவட்டம் | 1964 | , |
| 16 | அரசு தொழில் பயற்சி நிறுவனம், குன்னூர் | குன்னூர், Nilgiris district | நீலகிரி மாவட்டம் | 1954 |  |
| 17 | அரசு தொழில் பயற்சி நிறுவனம் (பெண்கள்), புள்ளம்பாடி | புள்ளம்பாடி | திருச்சிராப்பள்ளி மாவட்டம் | 1966 |  |
| 18 | அரசு தொழில் பயற்சி நிறுவனம், கடலூர் | கடலூர் | கடலூர் மாவட்டம் | July 1966 | , |
| 19 | அரசு தொழில் பயற்சி நிறுவனம், இராமநாதபுரம் | இராமநாதபுரம் | இராமநாதபுரம் மாவட்டம் | 1962 |  |
| 20 | அரசு தொழில் பயற்சி நிறுவனம் (பெண்கள்), கடலூர் | கடலூர் | கடலூர் மாவட்டம் | 1929 |  |
| 21 | அரசு தொழில் பயற்சி நிறுவனம்,மேட்டூர் | சேலம் | சேலம் மாவட்டம் | 1929 |  |
| 22 | அரசு தொழில் பயற்சி நிறுவனம், திருவெரும்பூர், திருச்சி-14 | திருச்சி | } |  |  |
# தமிழ்நாடு அரசு தொழிற்பயிற்சி நிறுவனங்களின் பட்டியல்

## மேலும் பார்க்க

- List of schools in Tamil Nadu
# 2017 சியாப்பசு நிலநடுக்கம்

**2017 சியாப்பசு நிலநடுக்கம்** (*2017 Chiapas earthquake*) 2017 செப்டம்பர் 7 ஆம் நாள் பிற்பகல் 11.49 மணியளவில் மெக்சிகோவின் தெற்கு கடற்கரைப் பகுதியில் ஏற்பட்ட நிலநடுக்கம் ஆகும். இந்த நிலநடுக்கத்தின் மதிப்பானது உந்தத்திறன் ஒப்பளவில்8.1ஆக அறியப்பட்டுள்ளது. மெர்காலி செறிவு அளவில் அதிகபட்சமான IX (மிகத்தீவிரம்) என்ற அளவைத் தொட்டுள்ளது. இந்த நிலநடுக்கம் மெக்சிகோவின் சியாபசு மாநிலத்தின் தெகுயாந்தெபெக் வளைகுடாவின் தெற்கு பிஜிஜியாபன் என்ற இடத்திலிருந்து தோராயமாக 87 கிலோமீட்டர் (54 மைல்) தொலைவில் நிகழ்ந்துள்ளது. இந்தப் பகுதியைச் சுற்றியுள்ள பகுதிகள் மற்றும் குவாத்தமாலா<nowiki/>வின் பகுதிகளிலும் வசிக்கும் மக்களில் குறைந்தபட்சம் 60 பேராவது இதுவரை இதற்கு பலியாகியுள்ளனர்.  
மெக்சிக்கோ நகரத்தில் உள்ள சில கட்டிடங்கள் இந்த நிலநடுக்கத்தின் காரணமாக அதிர்வுக்குள்ளாகியுள்ளன. இந்த கட்டிடங்களில் உள்ள மக்கள் இதன் காரணமாக வெளியேறியுள்ளனர். இந்த நிலநடுக்கமானது 1 மீட்டர் (3 அடி 3 அங்குலம்) அளவிலான உயரமுடைய அலைகளை உண்டாக்கவல்ல ஆழிப்பேரலை<nowiki/>யையும் (சுனாமி) தோற்றுவித்துள்ளது. சுற்றுப்புறப் பகுதிகளில் வசிப்போருக்கு சுனாமி எச்சரிக்கையும் விடப்பட்டுள்ளது. மெக்சிக்கோவின் அதிபர் இந்த நிலநடுக்கத்தை நுாறாண்டுகளில் நாட்டில் ஏற்பட்ட மிகவும் சக்தி வாய்ந்த நிலநடுக்கம் என அழைத்துள்ளார். மேலும், இந்த நிலநடுக்கம் இதுவரை மெக்சிக்கோ நாட்டின் வரலாற்றில் ஏற்பட்ட பதிவு செய்யப்பட்ட நிலநடுக்கங்களில் இரண்டாவது மிகப்பெரியதாகவும் உள்ளது. முன்னதாக, மெக்சிக்கோவில் 1787 ஆம் ஆண்டு 8.6 என்ற அளவிலான நிலநடுக்கம் ஏற்படு்டுள்ளது. தற்போதைய மெக்சிகோவின் சியாபசில் ஏற்பட்டுள்ள இந்த நிலநடுக்கமே 2017 ஆம் ஆண்டில் உலகளவில் ஏற்பட்ட மிகத்தீவிரமான நிலநடுக்கமாகவும் உள்ளது.
# 2017 சியாப்பசு நிலநடுக்கம்

## புவியத்தட்டு அமைப்பு

தெகுயாந்தெபெக் வளைகுடாவானது வட அமெரிக்க புவியத்தட்டின் கீழாக அமிழ்த்தப்பட்ட கோகோசு புவியத்தட்டின் குவிமைய எல்லையின் மேலாக அமைந்துள்ளது. இந்தக் கீழமிழ்தலானது (நிலவியல்) ஆண்டொன்றுக்கு 6.4 செமீ அல்லது 2.5 அங்குலம் என்ற அளவில் நிகழ்ந்துள்ளது.
# 2017 சியாப்பசு நிலநடுக்கம்

## பின்னணி

செப்டம்பர் 6 ஆம் தேதி மெக்சிக்கோ நகரில் பல நிலநடுக்க அபாய எச்சரிக்கைகள் தவறுதலாக விடுக்கப்பட்டு மக்கள் வெளியேற்றங்களும் நிகழ்ந்துள்ளன. ஆனால், நிலநடுக்கம் நிகழ்ந்ததோ, சியாபசு மாநிலமாகும். இது நிலநடுக்க முன்னெச்சரிக்கை மையங்களின் அமைப்பு மற்றும் செயல்பாடுகள் மாற்றியமைக்கப்பட வேண்டியது குறித்த ஒரு எச்சரிக்கையை வழங்கியுள்ளது எனலாம்.
# 2017 சியாப்பசு நிலநடுக்கம்

## நிலநடுக்கம்

மெக்சிக்கோவின் தேசிய நிலநடுக்கவியல் சேவை மையத் (National Seismological Service) (SSN) தகவலின் படி, நிலநடுக்க மையம் தெகுயாந்தெபெக் வளைகுடாவிலிருந்து சியாபசு, டோனாலாவின் தென்கிழக்காக 137 கிலோமீட்டர் தூரத்தில் இருந்திருக்கிறது. ஐக்கிய அமெரிக்க நில அளவாய்வுத் துறை (USGS) கூற்றுப்படி, சியாபசு மாகாணத்தின் பிஜிஜியாபனிலிருந்து தென்மேற்காக 87 கி.மீ.(54 மைல்) தொலைவில் நிலநடுக்க மையம் அமைந்திருந்ததாக தெரிவிக்கப்பட்டுள்ளது.
# 2017 சியாப்பசு நிலநடுக்கம்

## நிலநடுக்கம்

### சேதங்கள், இழப்புகள்

சியாபாசில் உள்ள பல வீடுகள் நிலநடுக்கத்தால் சேதமடைந்துள்ளன அல்லது கடுமையாக சேதமடைந்துள்ளன; மருத்துவமனைகள் மற்றும் பள்ளிகளும் கூட சேதமடைந்தன. ஓக்சாகாவில் இறந்த 45 நபர்கள் மற்றும் சியாபசுவில் இறந்த 12 நபர்கள் மற்றும் டபாசுகோவில் இறந்த 3 நபர்கள் இவர்களையும் உள்ளடக்கி குறைந்தபட்சம் 60 நபர்களாவது நிலநடுக்கத்தின் விளைவாக இறந்திருக்கலாம் மேலும், மெக்சிகோவின் இராணுவம் பேரிடர் மீட்புப் பணிகளில் களமிறக்கப்பட்டுள்ளது. 11 மாநிலங்களில் பள்ளிகள் செப்டம்பர் 8 ஆம் தேதி முதல் பாதுகாப்பு குறித்த ஆய்வுகளுக்காக மூடப்பட்டுள்ளன.
# பிங்குவிய்குலா பசைக் காகிதம்

### வகைப்பாடு

**பிங்குவிய்குலா** Pinguicula இத்தாவரம் லென்டிபுளேரேசியேயீ (Lentibulariaceae) என்னும் குடும்பத்தைச் சார்ந்தது. இச்செடிகள் ஈரம் நிறைந்த சதுப்பு பகுதிகளில் நன்கு வளர்கிறது. இச்செடிகள் தரையை ஒட்டி வளர்கின்றன. ரோஜாவின் இதழடுக்கு போல் இலைகள் அமைந்துள்ளன. இச்செடியில் சல்லி வர்கள் மட்டுமே இருக்கின்றன.
# பிங்குவிய்குலா பசைக் காகிதம்

### உணவு ஊட்டமுறை

இந்த தாவரங்கள் பூச்சிகளைப் பிடிக்கப் பின்பற்றும் முறைகள் மிகவும் வியப்பானவை.
ஈ-யின் தொந்தரவைக் குறைக்க அதை பிடிப்பதற்கு பயன்படுத்தும் பசை காகிதத்தைப் போன்ற (Fly paper) இலைகளைப் பெற்றுள்ளன.
இச்செடியின் இலைகள் கொத்துக் கொத்தாக உள்ளன. இலைப்பரப்பு முழுவதும் பசைப் பொருளைச் சுரக்கும் காம்புள்ள சுரப்பி முடிகள் உள்ளன. பூச்சிகள் பசையால் கவரப்படுகின்றன. பூச்சிகள் இலைப் பரப்பில் வந்து அமரும்பொழுது பசையில் பூச்சி ஒட்டிக்கொள்கிறது. மீண்டும் பூச்சியால் பறக்க முடிவதில்லை. இலையின் விளிம்புகள் உள்நோக்கி சுருண்டு பூச்சியை சிறைப்படுத்துகிறது. பிறகு பூச்சிகள் செரிக்கப்படுகிறது. பூச்சிகள் செரிக்கப்படுகிறது. பூச்சகள் செரிக்கப்பட்ட பின்னர் இலை மீண்டும் மெல்லத் திறந்து கொள்கிறது.
# பிங்குவிய்குலா பசைக் காகிதம்

### இலையின் அமைப்பு

இலையின் மேல் பரப்பில் இரண்டு வகையான சுரப்பி முடிகள் உள்ளன. ஒன்று ஜீரண சுரப்பிகள். இது இரண்டு செல்கள் கொண்ட காம்பும், 8 செல்கள் கொண்ட தலைப்பகுதியும் உடையது. மற்றொன்று பசைப் பொருளைச் சுரக்கும் முடிகள் இது நீண்ட காம்பும், குடை போன்ற தலையும் கொண்டது.
இலையின் மீது பசை பொருளைச் சுரக்கும் செல்கள் அதிகப்படியான பசையை சுரக்கின்றன. இதனால் கவரப்பட்ட பூச்சிகள் இலையின் மீது வந்து உட்கார்கிறது. இதனால் பூச்சி பசையில் ஒட்டிக் கொள்கிறது. பூச்சிகள் அமர்ந்த உணர்வால் இலையின் விளிம்பு உள்நோக்கி சுருண்டு பூச்சியை சிறை பிடிக்கிறது. பிறகு செரிமான சுரப்பிகள் செரிப்பு நீரை சுரந்து பூச்சியை செரிக்கிறது.
# பிங்குவிய்குலா பசைக் காகிதம்

### காணப்படும் பகுதிகள்

இச்செடிகள் மெக்சிகோ, தென் அமெரிக்கா, ஜப்பான் மற்றும் ஐரோப்பாவில் வளர்கிறது.  
இந்த இனத்தில் சுமார் 30 முதல் 40 வகை தாவரங்கள் உள்ளன. இச்செடிகளை பசைகாகிதச் செடி (Fly paper plant and butterwort) என்று அழைப்பார்கள். இவ்வினச் செடிகளை வீடுகளில் வளர்ப்பதில்லை. பூங்காவில் மட்டுமே வளர்க்கிறார்கள்.இது
அழிந்து வரும் தாவரம் ஆகும்  
=
# பிங்குவிய்குலா அல்பினா

**அல்பைன் பட்டர்வார்ட்** (*alpine butterwort*) என்றும் அறியப்படும் **பிங்குவிய்குலா அல்பினா** (*Pinguicula alpina*) என்பது ஐரோவாசியா முழுவதும் நிலநேர்க்கோட்டுக்கு அருகே வளரும் ஊனுண்ணித் தாவர இனமாகும். இது ஐசுலாந்திலிருந்து இமயமலை வரையிலான மலைப்பகுதிகளில் காணப்படும் மிகவும் பரவலான இனங்களில் ஒன்று. இது குளிர்ந்த காலநிலைகளை பூர்வீகமாகக் கொண்டது. இது கோடையில் பச்சை நிறத்தில் சிவப்பு இலைகள் மற்றும் வெள்ளை பூக்கள் மற்றும் குளிர்காலத்தில் குளிர்காலத்தில் ஒரு இறுக்கமான உறக்க மண்டலத்தை உருவாக்குகிறது. இந்த இனத்தின் அனைத்து உறுப்பினர்களையும் போலவே, இதுவும் அதன் கோடை இலைகளின் மேற்பரப்பை உள்ளடக்கிய மென்கோந்து சுரப்பிகளைப் பயன்படுத்தி கணுக்காலி இரையை ஈர்க்கவும், சிக்க வைக்கவும், ஜீரணிக்கவும் பயன்படுத்துகிறது.
# பிங்குவிய்குலா அல்பினா

### செடியின் அமைவு

இது இமயமலையில் காணப்படுகிறது. இதன் இலைகள் ரோஜா இதழ் அடுக்கு போல் அமைந்துள்ளது. இந்தச் செடியின் இலைகள் நீண்ட தொட்டி போன்ற அமைப்பு கொண்டது. இவ்விலைகள் மஞ்சள் நிறத்தில் இருக்கும். சதைப்பற்றுடன், எண்ணெய் பசை நிறைந்ததாக இருக்கும். இதனால் பூச்சிகள் கவரப்பட்டு, பூச்சிகள் பிடிக்கப்படுகின்றன.
# மகாகவி பாரதியார் நினைவு அருங்காட்சியகம் ஆய்வுமையம், புதுச்சேரி

**மகாகவி பாரதியார் நினைவு அருங்காட்சியகம் ஆய்வுமையம்** என்பது இந்தியாவின் புதுச்சேரி ஈஸ்வரன் கோயில் தெருவில் பாரதியார் ஏறக்குறைய பத்து ஆண்டுகள் வாழ்ந்த இல்லமாகும்.
# மகாகவி பாரதியார் நினைவு அருங்காட்சியகம் ஆய்வுமையம், புதுச்சேரி

## வரலாறு

இந்திய விடுதலைப் போராட்டத்தின்போது, பாரதியார் ஆங்கிலேயரின் கைது நடவடிக்கையில் இருந்து தப்ப பிரான்சின் வசமிருந்த புதுச்சேரிக்கு வந்து 1908 இல் இருந்து 1910 வரை இந்த வீட்டில் வசித்தார். இங்கிருந்துதான் குயில் பாட்டு, பாஞ்சாலி சபதம், கண்ணன் பாட்டு உள்ளிட்ட பல படைப்புகளை அவர் தந்தார்.
# மகாகவி பாரதியார் நினைவு அருங்காட்சியகம் ஆய்வுமையம், புதுச்சேரி

## புதுப்பிப்பு

மிகப் பழமையான இந்த இல்லம் பராமரிப்புப் பணிகளுக்காக 2009 இல் தற்காலிகமாக மூடப்பட்டது. புனரமைப்புப் பணிகள் ஐந்து ஆண்டுகளுக்கும் மேலாக முற்றுப் பெறாமல் இருந்த நிலையில் 2016 இல் பணிகள் முடிக்கப்பட்டு மீண்டும் திறக்கப்பட்டது.
இந்த வீடு சுண்ணாம்புக் காரைக் கொண்டும், மெட்ராஸ் டைல்ஸ் உள்ளிட்ட கட்டுமானப் பொருள்களைக் கொண்டும் பழமை மாறாமல் புதுப்பிக்கப்பட்டுள்ளது. இல்லத்தின் முகப்புத் தோற்றம் பிரெஞ்சு கட்டிடக் கலையைப் பிரதிபலிப்பது போல் இருந்தாலும் உள்புறத்தில் தமிழர் மரபுப்படி நடை, முற்றம், அறைகள், முதல் தளம் ஆகியவை உள்ளன.
# மகாகவி பாரதியார் நினைவு அருங்காட்சியகம் ஆய்வுமையம், புதுச்சேரி

## நினைவு இல்லமாக

இந்த வீட்டை புதுச்சேரி அரசு மகாகவி பாரதியார் நினைவு ஆருங்காட்சியகம் ஆய்வுமையம் என்ற பெயரில் பராமரித்து வருகிறது. இங்கே, ஆயிரக் கணக்கில் பாரதியின் கையெழுத்துப்பிரதி படைப்புகளும், அவர் பயன்படுத்திய பெஞ்ச் உள்ளிட்ட பொருட்களும் அரிய பொருட்களாக பாதுகாக்கப்படுகின்றன. பாரதியாரின் அபூர்வமான ஒளிப்படங்களும் காட்சிப்படுத்தப்பட்டுள்ளன. மேலும் இங்கு ஒரு சிறப்பு நூலகமும் உள்ளது. இங்கு பாரதியின் கையெழுத்துப் பிரதி படைப்புகள் உள்பட சுமார் 3,000 நூல்கள் இல்லத்தின் தரைத்தளத்தில் உள்ளன. இதர சுமார் 17 ஆயிரம் நூல்கள் முதல் தளத்தில் வைக்கப்பட்டுள்ளன.
# நண்டுகளூடெ நாட்டில் ஓரிடவேளா

***நண்டுகளூடெ நாட்டில் ஓரிடவேளா*** (*Njandukalude Nattil Oridavela*, **,** ) என்பது 2017 ஆண்டைய மலையாள நாடக-நகைச்சுவைத் திரைப்படம். படத்தை இயக்கி, உடன் எழுதியவர் அல்தாஃப் சலீம். இப்படத்தில் நிவின் பவுலி, சாந்தி கிருஷ்ணா, ஆஹா கிருஷ்ணா, லால், ஸ்ரீண்டா அஹான், ஐஸ்வர்யா லெக்சி, சிஜு வில்சன், ஷரபூதீன், கிருஷ்ணா சங்கர், திலீஷ் பொத்தன் ஆகிய முன்னணி நடிகர்கள் நடித்துள்ளனர். 19 ஆண்டு இடைவெளிக்குப் பிறகு சாந்தி கிருஷ்ணா இப்படத்தின் மூலம் படங்களில் மீண்டும் வந்துள்ளார். இப்படமானது அல்தாப் சாலிம் மற்றும் ஜார்ஜ் கோர ஆகியோரால் எழுதப்பட்டது. பாலி ஜூனியர் பிக்சர்ஸ் என்ற தனது பதாகையின் கீழ் நிவின் பவுலி இப்படத்தை தயாரித்துள்ளார்.. இப்படம் 2017 செப்டம்பர் 1 அன்று வெளியானது .
# நண்டுகளூடெ நாட்டில் ஓரிடவேளா

## கதை

ஒரு மகிழ்ச்சியான குடும்பம். அந்தக் குடும்பத் தலைவி, ஒரு நாள் குளித்துக்கொண்டிருக்கும்போது, தன் மார்பில் ஒரு சிறு கட்டி இருப்பதை அவர் உணர்கிறார். தனக்குப் புற்றுநோயாக இருக்குமோ என்று சந்தேகப்படுகிறார்.
பல்வேறு மருத்துவப் பரிசோதனைகளுக்குப் பிறகு அவருக்கு மார்பகப் புற்றுநோய் இருப்பது உறுதியாகிறது. அந்தக் கசப்பான உண்மையை, அந்தக் குடும்பத் தலைவி எப்படி எடுத்துக்கொள்கிறார், அந்தக் குடும்பம் எப்படி எடுத்துக்கொள்கிறது என்பதுதான் படம்.  
பொதுவாக, நம் நாட்டில் ஒருவருக்கு நோய் ஏற்பட்டால், அவர் குணமாகிறவரை எந்த ஒரு நல்ல செயலையும் செய்யமாட்டார்கள். ஆனால், அப்படி சோகத்தில் மூழ்கி இரிக்கத் தேவையில்லை என்கிறது இந்தப் படம். குடும்பத்தின் முதன்மை உறுப்பினர் புற்றுநோயால் பாதிக்கப்பட்டிருந்தாலும், அந்த வீட்டில் பிறந்தநாள் கொண்டாட்டங்கள் நடைபெறுகின்றன. திருமண வைபவங்கள் மேற்கொள்ளப்படுகின்றன. சுற்றுலாவுக்குச் செல்கிறார்கள். இந்தப் படத்தின் மூலம் *நோயால பாதிக்கப்பட்டவங்களுக்கு நாம புன்னகையுடன் ஆதரவாக இருப்போம். அவர்களை நாம் மகிழிச்சியாக பார்த்துகாப்போம். நாமும் மகிழ்ச்சியாக இருப்போம்* என இயக்குநர் செல்ல வருகிறார்.
# நண்டுகளூடெ நாட்டில் ஓரிடவேளா

## தயாரிப்பு

ஜார்ஜ் கோராவுடன் இணைந்து திரைக்கதை அமைத்ததுடன் படத்தை அல்தாப் சாலிம் இயக்கியதாக அவர் குறிப்பிடுகிறார். இந்த படத்தின் முதன்மை படப்பிடிப்பு 2016 ஆம் ஆண்டு செப்டம்பர் மாதம் 25 ஆம் தேதி தொடங்கியது. முகேஷ் முரளிதரன் ஒளிப்பதிவு செய்தார். திரைப்படமானது 2017 செப்டம்பர் 01 அன்று வெளியிடப்பட்டது.
# போலந்து இயல் வேதியியல் நிறுவனம்

**போலந்து இயல் வேதியியல் நிறுவனம்**(*Polish Institute of Physical Chemistry*, *Polish Instytut Chemii Fizycznej*)என்பது போலந்தில் உள்ளபல்வேறு அறிவியல் நிறுவனங்களில் ஒன்றாகும். அதன் பெயருக்கு ஏற்றது போல், இயற்பிய வேதியியல்துறையில் முதன்மையான ஆராய்ச்சி நிறுவனம் ஆகும்.  
இதில் உள்ள பல்வேறு துறைகளில் மிகவும் குறிப்பிடத்தக்கவை:
- மென்மையான செறிந்த திண்மம் மற்றும் திரவங்கள் துறை
- ஈந்திணைச் சேர்மமீப்பெரு மூலக்கூறுஇயற்பிய வேதியியல்துறை
- ஒளி வேதியியல் மற்றும் நிறமாலைத் துறை
- திண்மங்கள் மற்றும் மூலக்கூறுகளின் குவாண்டம்கோட்பாட்டு துறை
# டேவிட் மெக்காலே

**டேவிட் மெக்காலே** (David Macaulay திசம்பர் 2, 1946) என்பவர் பிரிட்டிசு அமெரிக்க எழுத்தாளர் மற்றும் நூலாசிரியர் ஆவார். 2006 ஆம் ஆண்டுக்குரிய மக்கார்த்தர் உதவித் தொகை 500000 அமெரிக்க டாலர்கள் பெற்று மதிக்கப்பட்டவர். பழம் நாகரிகங்களின் சிற்ப மற்றும் பொறியியல் சாதனைகளை இவர் விளக்கிய திறத்தைப் பாராட்டி இந்தப் பரிசு இவருக்கு வழங்கப்பட்டது.
# டேவிட் மெக்காலே

## இளமைக் காலம்

இவரது 11 ஆம் அகவையில் இவரது குடும்பம் இங்கிலாந்திலிருந்து அமெரிக்காவில் உள்ள பூளும்பீல்டுக்கு (நியூ ஜெர்சி) குடியேறியது. இளைஞனாக இருக்கும்போதே வரையும் திறமையை வளர்த்துக் கொண்டார். கல்லூரியில் படித்துக் கட்டடக்கலைத் துறையில் பட்டம் பெற்றார். பள்ளி ஆசிரியராகவும், உட்புற வடிவமைப்பாளராகவும் பணிகள் ஆற்றினார். பிறகு நூல்கள் எழுதத் தொடங்கினார்.
# டேவிட் மெக்காலே

## எழுதிய நூல்கள்

கட்டடக்கலை பற்றியும், வடிவமைப்பு பற்றியும் பல நூல்களை எழுதினார். எகிப்தில் உள்ள பிரமிடுகள், நியூயார்க்கில் உள்ள மிக உயரமான கட்டடங்கள், ஆகியவற்றைக் கட்டிய மனிதர்களின் கட்டடக்கலைத் திறமைகள் பற்றியும் பொறியியல் அறிவு பற்றியும் விரிவாகக் காட்சிப்படுத்தி விளக்கியும் நூல்களில் எழுதினார். அவை பிபிஎஸ் தொலைக்காட்சிளிலும் ஒளிபரப்பாகின.  
1973 இல் 'கதீட்ரல்' என்ற ஒரு நூலை முதலில் எழுதி வெளியிட்டார். மற்ற நூல்களான சிட்டி, காசில், பிரமிட், மில் அண்டர்கிரவுண்ட், அன்பில்டிங், பிளாக் அண்ட் ஒயிட் என்பவற்றையும் எழுதினார்.  
தி வே திங்ஸ் ஒர்க் என்ற நூலை 1988 ஆம் ஆண்டிலும் தி நியூ வே திங்ஸ் ஒர்க் என்ற நூலை 1998 ஆம் ஆண்டிலும் எழுதி வெளியிட்டார்.
# டேவிட் மெக்காலே

## பெற்ற விருதுகளும் மதிப்புகளும்

- மக்கார்தர் பெல்லோஸ் ப்ரொகிராம்
- கால்டிகாட் பதக்கம்
- ஆரன் புக் விருது
- கிறிசுடோபர் விருது
- அமெரிக்கன் இன்ஸ்டிட்யூட் ஆப் ஆர்க்கிடெக்ட்ஸ் பதக்கம்
- டாய்ச்சர் ஜூகென்லிட்டிரேச்சர்பிரிட்ஸ்  
தேசிய கட்டட அருங்காட்சியகம் 2007 முதல் 2008 வரை டேவிட் மெக்காலே படைப்புகள் பற்றிய கண்காட்சியை நடத்தியது. அதுபோல கியூரியர் மியூசியம் 2009இல் இவரது படைப்புகளைக் காட்சிப்படுத்தியது.
# தமிழ்நாடு அரசு பொறியியல் கல்லூரி பட்டியல்

தமிழ்நாடு அரசினரால் இயக்கப்படும் பொறியியல் கல்லூரிகள் இங்கு பட்டியலிடப்பட்டுள்ளன.
| 1 | அழகப்ப செட்டியார் பொறியியல் மற்றும்தொழில்நுட்பகல்லூரி | காரைக்குடி | சிவகங்கை மாவட்டம் | அண்ணா பல்கலைக்கழகம் | 1952 |  |
| --- | --- | --- | --- | --- | --- | --- |
| 2 | அரசினர் பொறியியற் கல்லூரி பர்கூர் | பர்கூர் | கிருஷ்ணகிரி மாவட்டம் | அண்ணா பல்கலைக்கழகம் | 1994 |  |
| 3 | அரசு பொறியியல் கல்லூரி, சேலம் | கருப்பூர் | சேலம் மாவட்டம் | அண்ணா பல்கலைக்கழகம் | 1966 |  |
| 4 | அரசு பொறியியல் கல்லூரி, திருநெல்வேலி | திருநெல்வேலி | திருநெல்வேலி மாவட்டம் | அண்ணா பல்கலைக்கழகம் | 1982 |  |
| 5 | அரசினர் தொழில்நுட்பக் கல்லூரி, கோயம்புத்தூர் | கோயம்புத்தூர் | கோயம்புத்தூர் | அண்ணா பல்கலைக்கழகம் | 1945 |  |
| 6 | அரசு பொறியியல் கல்லூரி, ஈரோடு | ஈரோடு | ஈரோடு | அண்ணா பல்கலைக்கழகம் | 1984 |  |
| 7 | தந்தை பெரியார் அரசு தொழில்நுட்ப நிறுவனம் | பாகேயம் | வேலூர் மாவட்டம் | அண்ணா பல்கலைக்கழகம் | 1990 |  |
| 8 | அரசு பொறியியல் கல்லூரி, தஞ்சாவூர் | தஞ்சாவூர் | தஞ்சாவூர் மாவட்டம் | அண்ணா பல்கலைக்கழகம் | 2012 |  |
| 9 | தருமபுரி அரசு பொறியியல் கல்லூரி | தருமபுரி | தருமபுரி மாவட்டம் | அண்ணா பல்கலைக்கழகம் | 2013 |  |
| 10 | அரசு பொறியியல் கல்லூரி, போடிநாயக்கனூர் | போடிநாயக்கனூர் | தேனி மாவட்டம் | அண்ணா பல்கலைக்கழகம் | 2012 |  |
| 11 | அரசு பொறியியல் கல்லூரி, சிறீரங்கம் | திருச்சிராப்பள்ளி | திருச்சிராப்பள்ளி | அண்ணா பல்கலைக்கழகம் | 2013 | } |
# தமிழ்நாடு அரசு பொறியியல் கல்லூரி பட்டியல்

## மேலும் பார்க்க

- தமிழ்நாடு அரசின் கல்வி நிலையங்கள்
- அண்ணா பல்கலைக்கழக உறுப்புக் கல்லூரிகள் மற்றும் வளாகங்கள் பட்டியல்
# பிங்குவிய்குலா காடேட்டா

**பிங்குவிய்குலா காடேட்டா**(Pinguicula caudata) அல்லது **பிங்கிகுலா மோரனென்சிசு**(Pinguicula moranensis) எனப்படும் இத்தாவரம் லென்டிபுலேரியசி இனத்தைச் சேர்ந்த ஊனுண்ணித் தாவர வகையைச் சார்ந்த்தாகும். எல் சால்வடோர், குவாத்தமாலா, ஹோண்டுராஸ் மற்றும் மெக்சிகோவை பூர்வீகமாகக் கொண்ட இச்செடியில் உள்ள பூக்களில் வால் போன்ற பகுதி தொங்கிக் கொண்டு இருக்கும். இதனால் இதற்கு இப்பெயர் வந்தது. மேலும் இதை **மெக்சிகன் பசைச்செடி** என்று அழைப்பார்கள். இந்த இனத்தில் இச்செடி மிகவும் பிரபலமானது ஆகும்.
# பிங்குவிய்குலா காடேட்டா

## வளரியல்பு

இது மிகவும் ஈரமான சேறு நிறைந்தப் பகுதியில் நன்கு வளர்கிறது. தரையை ஒட்டி, ரோஜாப் பூ இதழ் போல் இதன் இலைகள் அமைந்திருக்கும். இதன் இலைகள் பார்ப்பதற்கு தலைகீழ் முட்டை வடிவத்திலும், வெளிர் பச்சை நிறத்திலும் இருக்கும். இலையில் சிக்கிய பூச்சிகளை கொஞ்சம், கொஞ்சமாக செரித்துவிடுகின்றன. இச்செடியின் வளர்ச்சி இரண்டு விதமாக உள்ளது. இதில் உள்ள மிகச் சிறிய செடி, ஓய்வு பெறும் செடியாகும். இது 2 செ.மீ. அளவே உடையது. இதன் இலைகள் தடித்து சதைப்பற்று உடையதாக இருக்கும். இவைகள் மிகச்சிறிய ரோஜாப் பூ போல் இருக்கும். இதன் இலைகள் முழு வளர்ச்சி பெறாமல் இருக்கும். மற்றொரு செடி, வளர்ச்சி பெறும் செடியாகும். இது 6 முதல் 8 செ.மீ. நீளமும், 4 முதல் 6 செ.மீ. அகலமும் கொண்ட இலைகளை உடையது.
# பிங்குவிய்குலா காடேட்டா

## வளர்க்கும் முறை

இந்தச் சிறிய ஓய்வுபெறும் செடியை பிப்ரவரி மாதத்தில் தொட்டிகளில் நடலாம். செடி நன்கு வளர்ந்த பிறகு இலை முழுவதும் பசை சுரக்கிறது. செடிக்கு தண்ணீர் விடும் போது இலையின் மீது தண்ணீர் படாமல் பார்த்துக் கொள்ள வேண்டும். தண்ணீர் இலை மீது பட்டால், இலை மீது உள்ள ஒட்டக்கூடிய பசை அழிந்துவிடும்.  
**அக்டோபர்** மாதத்தில் இச்செடிகளில் வளர்ச்சி குன்றிவிடுகிறது. இதன் பிறகு சிறிய செடியாக 5 மாத காலம் ஓய்வு எடுக்கிறது. இதில் உள்ள மிகச் சிறிய, விறைப்பான இலையை மையத்தண்டிலிருந்து கவனமாக பிரித்து எடுக்க வேண்டும். எடுக்கும் போது அடிபடாமல் நல்ல நிலையில் எடுத்த இலைகளே புதிய செடிகளை உருவாக்கும். இந்த இலையை மணல் தட்டில் வைத்து, இலை முழுவதும் மூடும்படி மணல் பரப்ப வேண்டும். இதை கண்ணாடித் தட்டால் காற்றுப் புகாமல் மூடிவைக்க வேண்டும். இதனால் ஈரப்பசை உள்ளே பாதுகாத்து வைக்கப்படுகிறது. 4 முதல் 6 வாரத்தில் புதிய இளம் நாற்று உருவாகிறது.
# பிங்குவிய்குலா காடேட்டா

## பயன்கள்

இச்செடிகளை ‘ஆர்க்கீடு’ தாவரங்கள் வளர்க்கும் சிறப்பு வீடுகளில் இவற்றையும் வளர்க்கிறார்கள். ஆர்க்கீடு செடிகளில் முட்டைகளை இட்டு இனப்பெருக்கம் செய்யும் ஈக்களை ஒழிப்பதற்கு இச்செடிகள் பயன்படுகின்றன. ஆர்க்கீடுகளைத் தாக்கும் ஈக்கள் இச்செடியின் இலைகளில் ஒட்டிக்கொண்டு மடிகின்றன. இதனால் ஆர்க்கீடு தாவரங்கள் அழியாமல் பாதுகாக்கின்றன.
# பிங்குவிய்குலா லூட்டி

பொதுவாக மஞ்சள் பசை காகிதம் என்று அழைக்கப்படும் **பிங்குய்குலா லூடியா** (*Pinguicula lutea*) என்பது *லெண்டிபுலேரியேசி* குடும்பத்தைச் சேர்ந்த ஊனுண்ணித் தாவர வகையைச் சேர்ந்த ஒரு இனமாகும். இதனை **தெற்கத்திய பசைக்செடி** என்றும் அழைப்பார்கள். இது தென்கிழக்கு ஐக்கிய அமெரிக்காவின் புன்னிலங்கள் மற்றும் மணல் பகுதிகளில் வளர்கிறது.  
இதன் மலர் பொதுவாக பிரகாசமான மஞ்சள் அல்லது வைக்கோல்-மஞ்சள் நிறத்தில் இருக்கும். சில இடங்களில் வெள்ளை நிறத்திலும் மிகவும் அரிதாக காணப்படும். பிங்குய்குலா இனத்தின் அனைத்து ஊனுண்ணித் தாவரங்களையும் போலவே, இதுவும் அதன் இலைகளின் மேற்பரப்பில் சிறப்பு சுரப்பிகளைப் பயன்படுத்தி சிறிய பூச்சிகளைப் பிடிக்கிறது.
# பிங்குவிய்குலா லூட்டி

## காணப்படும் பகுதிகள்

இது தென்கிழக்கு ஐக்கிய அமெரிக்காவின் தென் கரொலைனா முதல் தென் புளோரிடா வரை வளர்கிறது.
# பிங்குவிய்குலா லூட்டி

## காணப்படும் பகுதிகள்

### செடியின் அமைப்பு

இச்செடி சதுப்பு பகுதியில் நன்கு வளர்கிறது. இதன் இலைகள் முட்டை வடிவத்திலும், சதைப் பற்றுடன் கூடியதாகவும், தரையை ஒட்டி ரோஜாப்பூ இதழடுக்கில் அமைந்திருக்கும். இதன் இலைகள் மஞ்சள் கலந்த பச்சை நிறத்தில் இருப்பதால் இதை **மஞ்சள் பசைச்செடி** என்றும் அழைப்பார்கள். இதன் இலைகள் 6 முதல் 8 செ.மீ. நீளம் வரை வளரும். இதன் இலைப்பரப்பில் பசை போன்ற ஒட்டக்கூடிய திரவம் சுரக்கிறது. இதனால் கவரப்பட்ட பூச்சிகள் இலைப்பரப்பில் ஒட்டிக் கொள்கின்றன. பிறகு இலை சுருண்டு பூச்சியை செரிக்கிறது. இச்செடியில் **மஞ்சள் நிறப்பூக்கள்** பூக்கின்றன.
# உயிரே உனக்காக (தொலைக்காட்சித் தொடர்)

**உயிரே உனக்காக** அல்லது **கஸம்- தேரே ப்யார் கி** என்பது 19 சூலை 2017 முதல் 17 பெப்ரவரி 2018 வரை நஸ்ட் தமிழ் தொலைக்காட்சியில் ஒளிபரப்பான ஒரு மொழிமாற்றுத் தொலைக்காட்சி தொடர் ஆகும். இந்த தொடர் கலர்ஸ் தொலைக்காட்சியில் 19 சூலை 2017 முதல் சூலை 27, 2018 வரை ஒளிபரப்பாகி 621 அத்தியாங்களுடன் நிறைவு பெற்றது.
# உயிரே உனக்காக (தொலைக்காட்சித் தொடர்)

## கதைச்சுருக்கம்

ரிஷி மற்றும் அணு ஆகிய இருவரும் சிறுவயது நண்பர்கள். ஒருநாள் ஆபத்தில் ரிஷியின் உயிரை அணு காப்பாற்றினாள். பிறகு காத்யாயினி என்ற பெண் சாமியார் ஒருவர், இந்த இரு ஜோடியின் ஜாதகப் பொருத்தம் சிறப்பாக இருப்பதாகவும் அணு ரிஷியின் வாழ்க்கையில் ஒரு கவசமாக இருந்து அவனைக் காப்பாள் என்று தீர்க்கதரிசனம் கூறி அவர்களை காளிதேவியின் சிலை முன்பு சேர்த்து வைக்கிறார். ஆனால் அணுவின் குடும்பத்தை விரும்பாத ரிஷியின் அம்மா தன் குடும்பத்துடன் அமெரிக்கா சென்றுவிடுகிறார்.  
17 வருடங்களுக்குப் பிறகு அணு ரிஷியின் வருகைக்காக மகிழ்வுடன் காத்திருக்கிறார். ஆனால் ரிஷியோ தன் சிறுவயது நினைவுகளை மறந்துவிட்டான். ரிஷியின் பிடிவாதத்தால் அவன் குடும்பத்தினர் மீண்டும் இந்தியா திரும்பினர். அதே நாளில் அணுவின் பெற்றோர் ஒரு விபத்தில் இறந்துவிடுகின்றனர். அதற்கு முன்பு அணுவின் பெற்றோர் அவள் தன் சித்தி வாணி காட்டும் பையனை மணக்க வேண்டும் என்று சத்தியம் வாங்கி இருந்தனர்.  
பிறகு ரிஷி பணக்கார குடும்பத்தைச் சேர்ந்தவன் என்பதால் அவனை தன் மகள் நேகாவிற்கு திருமணம் செய்து வைக்க வாணி நினைத்தார். ஆனால் ரிஷியோ அணுவுடன் தான் சிறுவயதில் பழகினான். அதனால் ரிஷி குடும்பத்தினர் முன்பு ஸ்நேகாவை அணு என்று பொய் கூறி அறிமுகப்படுத்துகிறார். பிறகு அவள் அணுவிடம் இனி உன் பெயரைப் ப்ரீத்தி என்று மாற்றிக்கொள்ளுமாறு கூறுகிறார். பிறகு ரிஷி-அணு(ஸ்நேகா) திருமணம் முடிவு செய்யப்படுகிறது. ஆனால் ரிஷி விருப்பமின்றி அந்த திருமணத்திற்கு சம்மதித்தான். ஏனெனில் அவன் ப்ரீத்தியை பார்த்த நாள் முதலே அவளைக் காதலிக்கத் தொடங்கி விட்டான்.  
ப்ரீத்தியின் திருமணம் பரத் என்ற பையனுடன் நிச்சயிக்கப்படுகிறது. தன் சித்தி காட்டிய பையடன் என்பதால் வேறு வழியின்றி ப்ரீத்தி அவனை மணக்க சம்மதிக்கிறாள். ஆனால் இந்த பரத் ஏற்கனவே சலோனி என்ற பெண்ணுடன் திருமணம் ஆனவன். இந்த உண்மையை அறியும் ரிஷி இதை அனைவருக்கும் தெரியப்படுத்த விரும்பினான். ஆனால் அது முடியாமல் போனது.  
இறுதியில் ப்ரீத்தி சுயநினைவின்றி இருந்தபோது ரிஷி அவளை தூக்கிச்சென்று ஒரு கோயிலில் திருமணம் செய்துகொண்டான். அப்போது ப்ரீத்தி தாம்தான் உண்மையான அணு என்ற உண்மையை ரிஷியிடம் சொல்கிறார். பிறகு அணு ஒரு விபத்தில் இறந்துவிடுகிறார். இதனால் துயருற்ற ரிஷி தன் உயிரையும் போக்கிக்கொள்ள முயன்றான். அப்போது அணுவின் ஆவி அவனிடம் தாம் மீண்டும் மறுஜென்மம் எடுத்து வருவேன் என்று கூறுகிறார்.
# உயிரே உனக்காக (தொலைக்காட்சித் தொடர்)

## முநடிகர்கள்

- கிரத்திக்கா தீர் - அணு/ப்ரீத்தி
- சரத் மல்ஹோத்ரா - ரிஷி
- ஷிவானி தோமர்
- சபா மிர்ஸா
- விஜய் காஷ்யப்
- விபா சிபர்
- லலித் பிஷ்ட்
- சேத்னா கெண்டிரா
- சூபெர் கே. கான்
- ஆதிதி ஷர்மா வேட்
- மனோரமா பட்டீஸ்சம்
# கலர்சு தமிழ் தொலைக்காட்சி

**கலர்சு தமிழ்** என்பது வயாகாம்18 குழுமத்தால் துவங்கப்பட்ட ஒரு தமிழ் தொலைக்காட்சி சேவை ஆகும். முதலில் NXTதமிழ் & ZAPதமிழ்HD என்ற பெயரில் ஒளிபரப்பைத் தொடங்கிய இது, பிப்ரவரி 19, 2018 அன்று கலர்சு தமிழ் & கலர்சு தமிழ்HD தொலைக்காட்சியாக உருமாற்றம் பெற்றது.  
*இது நம்ம ஊரு கலரு* என்ற கொள்கை முழக்கத்துடன் மண் மணம் மாறாத தமிழ்த் தொடர்கள் மற்றும் பொழுதுபோக்கு நிகழ்ச்சிகள் ஆகியவற்றை ஒளிபரப்புகிறது. மேலும் கலர்சு தொலைக்காட்சியின் புகழ்பெற்ற ஒருசில இந்தித் தொடர்களைத் தமிழில் குரல்மாற்றம் செய்து ஒளிபரப்புகிறது.  
கலர்சு தமிழின் விளம்பரத் தூதராக தமிழ்த் திரைப்பட நடிகர் ஆர்யா செயல்படுகிறார். Voot என்ற செயலி மூலமாக கலர்சு தமிழ் நிகழ்ச்சிகள் அனைத்தையும் திறன்பேசியில் காண முடியும்.
# கலர்சு தமிழ் தொலைக்காட்சி

## நிகழ்ச்சிகள்

-
# அர்த்தநாரீசுவர வர்மா

**ராஜரிசி அர்த்தநாரீசுவர வர்மா** இந்திய சுதந்திர போராட்ட வீரரும் கவிஞரும் பத்திரிகையாளரும் ஆவார். இவர் சேலத்தில், சுகவனம் கவுண்டர் - இலட்சுமி தம்பதியருக்கு மகனாக 1874 சூலை 27-ல் மகனாகப் பிறந்தார். திருப்பூந்துருத்தி மடத்தில் குருகுல கல்வியை முடித்த இவர், தமிழ், ஆங்கிலம், சமசுகிருதத்தில் புலமை பெற்றவர். இவர் அர்தநாரிஸ்வர கவுண்டர், ராஜரிசி என்றும் அழைக்கப்படுகிறார்.
# அர்த்தநாரீசுவர வர்மா

## பாரதியார் மீதான பற்று

1911-ல் சேலத்தில் இயங்கிய சுதேசாபிமானி அச்சுக்கூடத்தில் மேலாராக பணிபுரிந்தார் வர்மா. அப்போது பாரதியின் கவிதைகளால் ஈர்க்கப்பட்டவர், சுதந்திரப் போராட்டங்களில் தன்னையும் இணைத்துக் கொண்டார். இதனால் வர்மா, கவிதைகளையும் கருத்துக்களையும் எழுதி வெளியிட்டார். அடுத்த சில ஆண்டுகளில் பாரதியாரின் மரணம் நிகழ்கிறது. அந்த துக்க நிகழ்வில் பங்கெடுத்துக் கொண்ட வர்மா, பாரதிக்காக பதினாறு வரிகளில் இரங்கற்பா எழுதினார். இதை சுதேசமித்திரன் பத்திரிகை வெளியிட்டது.
# அர்த்தநாரீசுவர வர்மா

## பரவலர் பண்பாட்டில்

*பைசன் காளமாடன்* (2025) திரைப்படத்தில், கதைத் தலைவர் "வனத்தி" கிட்டான் (துருவ் விக்ரம்), காண்டீபன் (அழகம்பெருமாள்) ஆகியோருக்கு இடையிலான உரையாடல் காட்சி ஒன்றில் அர்த்தநாரீச வர்மாவின் உருவப்படம் பின்னணியில் தோன்றுகிறது.
# நிலநடுக்க மையம்

**நிலநடுக்க மையம்** (epicenter, epicentre or epicentrum) என்பது பூமியின் அடியில் நிலநடுக்கம் உருவாகக்கூடிய புள்ளியான குவியப்புள்ளிக்கு நேர் மேலாக பூமியின் மேற்பரப்பில் உள்ள மையப்பகுதியாகும், இந்த வார்த்தையானது புதிய இலத்தீன் பெயர்ச்சொல்லான எபிசென்ட்ரம் (epicentrum) என்பதிலிருந்து பெறப்பட்ட வார்த்தையாகும். இந்த எபிசென்ட்ரம் என்ற வார்த்தை ஐரிசு நாட்டின் நிலநடுக்கவியல் ஆய்வாளர் இராபர்ட் மேலட் என்பவரால் உருவாக்கப்பட்டது.
# நிலநடுக்க மையம்

## நிலநடுக்கவியலில் பயன்பாடு

நில நடுக்கவியலில், நில நடுக்க மையம் எனப்படுவது புவியின் ஆழத்தில் நில நடுக்கம் தொடங்கக் கூடிய நிலவியல் அடுக்கில் வெடிப்பு ஏற்படக்கூடிய குவியப் புள்ளிக்கு நேர் மேலாக புவியின் மேற்பரப்பில் உள்ள பகுதியாகும். பெரும்பாலான நேர்வுகளில் இந்தப் புள்ளியில் காணப்படும் பகுதியே மிகுந்த சேதத்திற்கு உள்ளாகும் பகுதியாகும். இருப்பினும், பெரிய நிகழ்வுகளில், நில வெடிப்பு நிகழும் இடமானது நீளமாகக் காணப்பட்டால், சேதமானது வெடிப்பின் நீளம் முழுவதும் பரவிக்காணப்படும். உதாரணமாக, அலாஸ்காவில் 2002 ஆம் ஆண்டில் ஏற்பட்ட 7.9 அளவிலான எண் மதிப்பைக் கொண்ட நில நடுக்கமானது நில நடுக்க மையமானது வெடிப்பின் மேற்கு முனையாக இருந்தது. ஆனால், பெருமளவு சேதமானது வெடிப்பின் கிழக்கு முனையிலிருந்து 330 கி.மீ. தொலைவு வரையே இருந்தது.
# நிலநடுக்க மையம்

## நிலநடுக்கவியலில் பயன்பாடு

### நிலநடுக்க மையத் தொலைவு

நில நடுக்கத்தின் போது நில அதிர்வு அலைகள் நில வெடிப்பு மையத்திலிருந்து கோள வடிவில் அலை இயக்கம் போல பரவுகின்றன. புவியின் ஆழத்தில் திரவ அடுக்கின் வெளிப்புற மையம் நெட்டலைகள் அல்லது அமுக்கப்பட்ட (P-அலைகளை) விலகலடையவும், குறுக்கலைகளை (S- அலைகள்) உட்கவர்ந்து கொள்ளவும் செய்கின்றது இதன் காரணத்தால், நில அதிர்ச்சி மையத்திலிருந்து பூமியின் எதிர் பக்கத்தில் நிலநடுக்க மறைவுப் பகுதி ஏற்படுகிறது. நில அதிர்வு நிழல் மண்டலத்திற்கு வெளியே இரண்டு வகை அலைகளையும் கண்டறிய முடியும், ஆனால், அவை வேறுபட்ட வேகம் மற்றும் புவி வழிப்பாதைகள் காரணமாக, அவை வெவ்வேறு நேரங்களில் புவியின் மேற்பரப்பை வந்தடையும். P-அலை மற்றும் S- அலை ஒரே பிரிவினைக் கொண்டிருக்கும் ஒரு பயண நேர வரைபடத்தின் எந்த ஒரு குறிப்பிட்ட நேரத்திலும் நிலநடுக்கமானி நேரத்தின் வேறுபாட்டை அளவிடுவதன் மூலம் புவியியலாளர்களால் நில நடுக்க மையத்திற்கான தொலைவைக் கணக்கிட முடியும். இந்த தூரமே நில நடுக்க மையத் தொலைவு என அழைக்கப்படுகிறது. பொதுவாக இந்தத் தொலைவானது கோணத்தால் அளவிடப்படுகிறது. நில நடுக்க இயலைப் பொறுத்தவரை கோணம் அல்லது பாகை என்பதற்குப் பதிலாக Δ (டெல்டா) எனக் குறிப்பிடப்படுகிறது.  
குறைந்தபட்சம் மூன்று நில நடுக்கவியல் அளவிடக்கூடிய நிலையங்களில் இருந்து நில நடுக்க மையத் தொலைவுகள் கணக்கிடப்பட்டதும், மூவச்சாக்கத்தைப் பயன்படுத்தி நில நடுக்க மையத்தின் இருப்பிடத்தைக் கண்டறிவது எளிமையானதாகிறது.  
ரிக்டர் மற்றும் குடன்பெர்க் ஆகியோரால் உருவாக்கப்பட்ட நில அதிர்வு அளவுகளை கணக்கிடுவதற்கு நில நடுக்க மையத் தொலைவும் கூட பயன்படுத்தப்படுகிறது.
# இர்மா புயல்

**இர்மா புயல்** என்பது சக்திவாய்ந்த வெப்பமண்டல புயல் ஆகும். இது கியூபா மற்றும் அமெரிக்க ஐக்கிய நாட்டில் உள்ள புளோரிடா மாகாணத்தை தாக்கியது. கரீபியன் மற்றும் வளைகுடா பகுதிகளில் இதுவரை பதிவு செய்யப்பட்டுள்ள புயலில் இதுவே மிகவும் சக்திவாய்ந்தது ஆகும்.
# இர்மா புயல்

## பாதிப்புகள் மற்றும் இறப்புகள்

தேசங்கள் வாரியான பாதிப்புகள் மற்றும் இறப்புகள் ****
| - | பார்படோசு | 1 | N/A |  |
| --- | --- | --- | --- | --- |
| பர்புடா | 1 | 2 | 215 மில்லியன் |  |
| பிரித்தானிய கன்னித் தீவுகள் | 0 | 0 | 1.4 பில்லியன் |  |
| அங்கியுலா | 1 | 0 | 290 மில்லியன் |  |
| புவேர்ட்டோ ரிக்கோ | 3 | 0 | 800 மில்லியன் |  |
| செயிண்ட் கிட்சு | 0 | 0 | 80 மில்லியன் |  |
| செயிண்ட் மார்ட்டின் | 11 | 0 | 2.28 பில்லியன் |  |
| சின்டு மார்தின் | 2 | 0 | 2.5 பில்லியன் |  |
| அமெரிக்க ஐக்கிய நாடு | 1 | N/A |  |  |
| அமெரிக்க கன்னித் தீவுகள் | 4 | 0 | 2.4 பில்லியன் | } |
|-
! scope="row" |Totals:
! |
! |2
! |> 9.97 பில்லியன்
|}
# பிங்குவிய்குலா வல்காரிஸ்

பொதுவாக பசைக் காகிதச் செடி என்று அறியப்படும் **பிங்குவிய்குலா வல்காரிஸ்** (*Pinguicula vulgaris*) *லெண்டிபுலேரியேசி* குடும்பத்தின் பல்லாண்டு ஊனுண்ணித் தாவர வகையைச் சேர்ந்தது. இது வட அமெரிக்கா, ஐரோப்பா, ஆசியா ஆகிய நாடுகளிலுள்ள பனிப்பாறைகள் மற்றும் சதுப்பு நிலங்கள் போன்ற ஈரமான சூழல்களில், குறைந்த அல்லது துணை அல்பைன் உயரங்களில் வளர்கிறது. இந்த வடிவங்களின் வகைபிரித்தல் நிலை உலகளவில் அங்கீகரிக்கப்படவில்லை.
# பிங்குவிய்குலா வல்காரிஸ்

## விளக்கம்

ரோஜாப்பூ இதழடுக்கில் இதன் இலைகள் வட்ட வடிவத்தில் அமைந்துள்ளது. இந்த இலைகள் நீண்ட முட்டை வடிவத்தில் சதைப்பற்றுடன் கூடியதாகவும், மஞ்சள் பச்சை நிறத்திலும் உள்ளது. இதன் மீது உள்ள சுரப்பிச் செல்களால் பசை போன்ற திரவம் சுரக்கிறது. இதனால் பூச்சிகள் பிடிபடுகின்றன. இதன் பூக்கள் பல நிறங்கள் கொண்டதாக உள்ளது. வெள்ளை மற்றும் இளம் சிவப்பிலிருந்து, ஊதா சிவப்பாகவும் பின்னர் ஊதா நிறமாகவும் மாறுகிறது. இது தாவரத்திற்கு நைட்ரஜன் மூலத்தை அணுகுவதற்கான ஒரு வழியாக செயல்படுகிறது. ஏனெனில் அவை பொதுவாக அமிலத்தன்மை கொண்ட மண்ணிலும், பனிப்பாறைகள் போன்ற இடங்களில் ஊட்டச்சத்துக்கள் குறைவாக இருக்கும் இடங்களிலும் வளரும்.
# பிங்குவிய்குலா கைப்சிகோலா

***பிங்குவிய்குலா கைப்சிகோலா***(Pinguicula gypsicola) என்பது மெக்சிக்கோவின் மாநிலமான சான் லூயிஸ் போடோசியை பூர்வீகமாகக் கொண்ட பிங்குய்குலா இனத்தைச் சேர்ந்த ஒரு பூச்சியுண்ணும் தாவரமாகும், இது ஆர்க்கியோசாந்தஸ் என்னும் தாவரக்குடும்பத்தை சேர்ந்ததாகும்.இத்தாவரம் பெரும்பாலும் ஜிப்சம் மண்ணில் நிமிர்ந்த, குறுகிய இலைகளின் தண்டற்ற பசையை சுரக்கும் சுரப்பிகளோடு வளரும்.